stanford-oval/wikipedia huggingface dataset:
הת'ר מוריס
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | סיפורים לפני השינה | רקדנית | ללא קרדיט |
| 2009 | מעודדים צמודים | פיונה |  |
| 2011 | Post | לילי |  |
| 2012 | עידן הקרח 4: יבשת בתנועה | קייטי | דיבוב |
| 2013 | ספרינג ברייקרס | בס |  |
| 2016 | ככל הנראה הוא ימות | גבריאלה |  |
| 2016 | Folk Hero & Funny Guy | ניקול |  |
| 2018 | All Styles | אליזבת' |  |
| 2018 | The Danger of Positive Thinking | קלסי |  |
| 2018 | Dark, Deadly & Dreadful | טיילור |  |
| 2019 | Santa Fake | אמילי |  |
| 2022 | Moon Manor | קארן |  |
| 2023 | קורה בורה (אנ') |  |  |
| TBA | Big America | ג'ודית |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | So You Think You Can Dance | מתמודדת | תוכנית מציאות; עונה שנייה |
| 2008 | עיר ההוללות | רקדנית דיסקו | פרק: "Get Down Tonight" |
| 2008 | איליי סטון | רקדנית | 2 פרקים |
| 2015–2009 | Glee | בריטני פירס | תפקיד חוזר (עונות 1; 6–5) תפקיד ראשי (עונות 4–2); 95 פרקים |
| 2010 | איך פגשתי את אמא | רקדנית "חליפה" | פרק: "Girls Versus Suits" |
| 2015 | Romantically Speaking | אריאל קוקסון | סרט טלוויזיה של הולמרק |
| 2015 | Comedy Bang! Bang! | אלייזה האנסנבק | פרק: "Weird Al Yankovic Wears A Different Hawaiian Shirt" |
| 2016 | Go-Go Boy Interrupted | קייטי | סדרת רשת; 3 פרקים |
| 2017 | GLOW | חברה בשיעור אירובי | פרק: "Pilot" |
| 2017 | Psycho Wedding Crasher | ג'נה קרביץ | סרט טלוויזיה של Lifetime |
| 2017 | רוקדים עם כוכבים | מתמודדת | עונה 24; מקום שמיני |
| 2017 | Mondays | קיה | סדרת רשת; פרק: "That Time When I Got Life Coached" |
| 2018 | הבית של רייבן | ליידי | פרק: "Raven's Home: Remix" |
| 2018 | Pretty Little Stalker | קלסי | סרט טלוויזיה |
| 2018 | I.R.L. | ליזבת' קלי המילטון / קרול | סדרת רשת; 9 פרקים |
| 2018 | The Troupe | קנדי דוסון | סדרת רשת; 3 פרקים |
| 2022 | Fatal Fandom | אדיסון ברייט | סרט טלוויזיה של Lifetime |
| 2024 | שככה יהיה לי טוד (אנ') | ג'ודי מקסון | 5 פרקים |
מכות מצרים

המכה השביעית של מצרים - ציורו של ג'ון מרטין (1823)
מכת דם - ציורו של ג'יימס טיסו (בסביבות 1902-1896)
עמוד מתוך ההגדה עם איורים של עשר מכות מצרים
מכות מצרים הן סיפור מקראי על עשר מכות שהביא אלוהים על מצרים. המכות באו בשל סירובו של פרעה מלך מצרים להיענות לדרישתו של אלוהים, על ידי שליחו משה, לשלח את בני ישראל. רק האחרונה שבהן, מכת בכורות, הביאה לשילוחם של בני ישראל וליציאת מצרים.
לפי הסיפור המקראי עשר המכות פגעו במצריים (האוכלוסייה המצרית) בלבד, למרות סמיכות המגורים של בני ישראל.
סיפור עשר המכות מופיע במקרא בספר שמות בפרשות וארא ובֹּא. קיימים כינויים מקובלים לכל מכה ומכה, שמקורם בהגדה של פסח, טקסט שנקרא באופן מסורתי על ידי יהודים בליל הסדר. בהגדה מופיעה רשימה של עשר המכות: דם, צפרדע, כינים, ערוב, דֶּבֶר, שחין, ברד, ארבה, חושך ומכת בכורות. בהגדה מופיע גם סימן לזכירת עשר המכות על ידי ראשי התיבות שלהן: דצ"ך עד"ש באח"ב.
הסיפור המקראי

בעקבות הרעב שהיה בארץ כנען, היגרו בני ישראל מארץ כנען לארץ מצרים, והתיישבו באזור ארץ גושן. לאחר מספר שנים קם שליט חדש במצרים, הוא רואה בהם איום מדיני פוטנציאלי, ומחליט כצעד מונע לשעבד אותם בעבודת פרך. בנוסף הוא קובע שכל בן זכר שייוולד לבני ישראל – ייהרג. כאשר מלך מצרים מת, בני ישראל מנצלים את ההפוגה על מנת לזעוק אל אלוהים. אלוהים שומע לתפילתם, זוכר את בריתו עם האבות, ומחליט להוציא את בני ישראל ממצרים.
אלוהים פונה אל משה, ושולח אותו לפנות אל פרעה מלך מצרים בדרישה לשחרר את בני ישראל. עם זאת, אלוהים מודיע מראש למשה שהוא יקשיח את ליבו של פרעה, ופרעה יסכים לדרישה רק לאחר שמצרים תספוג מאיתו מכות רבות. מטרת המכות היא להראות לכל את שליטתו המוחלטת של אלוהים בעולם.
משה, יחד עם אהרון אחיו, פונה אל פרעה בשם אלוהים בדרישה מינימלית לאפשר לבני ישראל לצאת למדבר לכמה ימים על מנת להקריב שם קורבנות לאלוהים. כאשר פרעה מסרב לדרישה, אלוהים מנחה את משה ואהרון להביא מכה אחר מכה על מצרים, ובמקביל מקשיח את לבו של פרעה כדי שימשיך לסרב פעם אחר פעם:
מכת דם – המים ביאור נהפכים לדם. הדגים שביאור מתים, והסירחון עולה. המצרים נאלצים לכרות בארות כדי לשתות מים.
מכת צפרדע – המוני צפרדעים (לפי חלק מהפרשנים הכוונה לתנינים) מתפשטים בכל ארץ מצרים, וחודרים לבתים. לבסוף הצפרדעים מתות והסירחון העולה מהפגרים ממלא את הארץ.
מכת כינים – המוני כינים תוקפות את המצרים וכל מצרים מתמלאת בכינים, המצרים חווים סבל רב מגירוד השיער שעל ראשם ואף לא מצליחים להפסיק את הגירוד הרב שתקף אותם.
מכת ערוב – תערובת של הרבה חיות מגיעה למצרים. על פי הפרשנות המסורתית, הערוב הוא תערובת של חיות טרף. הרשב"ם כותב שמכת ערוב הייתה מורכבת רק מזאבים ונקראת כך מפני שהם תוקפים בערב.
מכת דֶּבֶר – מגפת דֶּבֶר מכלה את כל בהמותיהם של המצרים. מחלה זו ככל הנראה אינה המחלה הנקראת היום דבר, היות שהמחלה המודרנית פוגעת בעיקר בבני אדם ולא בבהמות. גם אין זו מחלת דֶבֶר הבקר, מכיוון שעם בעלי-החיים שנפגעו ממנה, על פי ספר שמות, נמנו גם סוסים, חמורים וגמלים, שאינם נדבקים ואינם חולים בדֶבֶר הבקר. בנוסף, חפצי המצרים השבירים נשברו לפתע ללא סיבה הנראית לעין.
מכת שחין – מחלת אבעבועות תוקפת את המצרים ואת בהמותיהם.
מכת ברד – ברד כבד ניתך בארץ מצרים, שובר את העצים, פוגע בגידולים החקלאיים, והורג את האנשים והבהמות ששהו מחוץ לבתים. בתוך הברד התלקחה אש, ואל הברד נלוו גם קולות מפחידים.
מכת ארבה – ארבה כבד מגיע לארץ מצרים ואוכל את כל הגידולים שעוד נותרו אחרי הברד.
מכת חושך – במשך שלושה ימים שוררת אפלה מוחלטת במצרים.
מכת בכורות – בחצות הלילה בט"ו בניסן מת הבן הבכור של כל משפחה במצרים וכל בכור בבהמה.
מכת בכורות מעוררת פאניקה במצרים, ופרעה נעתר לדרישת משה לאפשר לבני ישראל לצאת ולהקריב קורבנות במדבר. בהמשך, כשבני ישראל אינם חוזרים למצרים, מתרחש סיפור קריעת ים סוף שמסיים את מסכת הפגעים שהביא אלוהים על המצרים.
במחקר

יש הסכמה רחבה בין חוקרי המקרא שעורכי המקרא שילבו בפרשת מכות מצרים סיפורים שונים. בכל אחד מן הסיפורים הללו מספר המכות קטן מעשר ורק שילובם של הסיפורים יצר פרשיה שיש בה עשר מכות. אכן, אזכורים נוספים בתנ"ך למכות מצרים כוללים רק חלק מהמכות. כך, בספר תהילים, פרק ע"ח, פסוקים מ"ד–נ"א מוזכרות המכות דם, ערוב וצפרדע, ארבה, ברד, דבר בבהמה ומכת בכורות באדם; ובספר תהילים, פרק ק"ה, פסוקים כ"ח–ל"ו מוזכרות חושך, דם, צפרדע, ערוב וכינים, ברד, ארבה ומכת בכורות באדם.
את גישתה של השערת התעודות לפרשת המכות סיכם סמיואל רולס דרייבר בפירושו לספר שמות. על פי גישה זו שולבו בפרשת המכות סיפורים משני מקורות עיקריים, מקור P ומקור J, כשבאחרון נתחבו מעט פסוקים ממקור E. הסיפורים מן המקור הכהני P הם: מכת דם (בחלקה) (שמות ז', י"ט-כ'a, כ"אb-כ"ב), מכת צפרדע (בחלקה) (שמות ח', א'-ג', ט"וb), מכת כינים (שמות ח', י"ב-ט"ו), ומכת שחין (שמות ט' ח'-י"ב).
בסיפורי המכות מן המקור P, משה ואהרון משמשים כאחת, וה' אומר למשה לומר לאהרן לקחת את מטהו. כך גם בסיפור המפגש עם פרעה (שמות, ז', י'–י"ב). מכת שחין יוצאת מן הכלל בעניין זה אם כי גם שם ה' פונה למשה ולאהרון כאחת. פרט לסיפור המפגש עם פרעה, אין בסיפורים הללו מפגש נוסף עם פרעה וממילא אין תביעה לשלח את העם, זאת בניגוד לסיפורים ממקור J. פרט למכת שחין אהרון הוא המביא את המכה על ידי נטית היד והמטה. הסיפורים הללו אינם מכנים את הפגעים הבאים על מצרים בשם מכות. החרטומים המנסים כוחם בהבאת האותות והמופתים הללו מצויים רק בסיפורים הללו. כל הסיפורים הללו מסתיימים בחיזוק לב פרעה ובקביעה "ולא שמע אלהם כאשר דבר ה' ".
בסיפורים ממקור J, אין חלק לאהרן. משה לבדו מצווה ללכת לפרעה ולתבוע "שלח עמי ויעבדוני". המפגש מפורט בדרך כלל ואחריו מגיעה המכה. לפעמים מבקש פרעה את הסרת המכה. הסגנון של סיפורי המכות של J ציורי ומגוון יותר מזה של P.
בעקבות ניתוח של הטקסט המקראי הסיק משה גרינברג כי בפני עורכי המקרא עמדו שני מקורות שונים, שנבעו משתי מסורות של הסיפור אשר כל אחת מהן תיארה שבע מכות, והם איחדו אותם לרשימה בת עשר מכות. שמואל לוינשטם טען כי ניתן להבין מספר שמות, פרק ד', פסוקים כ"א–כ"ג כי בסיפור המקורי הייתה רק מכה אחת - מכת בכורות, שניחתה על המצרים לאחר שמשה הראה לפרעה את המופתים שקיבל במעמד הסנה הבוער; לוינשטם משער כי לסיפור זה נוספו בהמשך ארבע אפיזודות של תחרות בין משה ואהרן ובין חרטומי מצרים: הפיכת המטה לתנין (שמות, ז', י'–י"ב), הפיכת מי היאור לדם (שמות, ז', כ'–כ"ב), מכת צפרדעים (שמות, ח', ב'–ג') ומכת כינים, שרק היא הכניעה את החרטומים (שמות, ח', י"ג–ט"ו); לבסוף הופרד הסיפור על תחרות התנין מסיפור המכות והפך לאפיזודה נפרדת, ואילו הסיפורים על תחרויות הדם, הצפרדע והכינים צורפו לרשימת עשר המכות.
עד כה טרם נמצאו ממצאים ארכאולוגיים או אזכורים בהיסטוריוגרפיה של מצרים העתיקה אשר מאששים את הסיפור המקראי אודות עשר המכות.
בספרות הרבנית > סדר המכות

רש"י בפירושו על המקרא, מביא את דברי המדרש, כי סדר המכות הוא כסדרן של לוחמים היוצאים למלחמה - למשל: ראשית המלחמה היא בסתימת מעיינות האויב - מכת דם. לאחר מכן היו המלכים מרעישים מחוץ לעיר כדי להביא מורך בליבות האויבים - מכת צפרדע, שהרי הצפרדעים מרבים לקרקר ולהרעיש - וכן הלאה.
בספרות הקבלה והסוד נכתב שהמכות כנגד הספירות. דם כנגד מלכות, צפרדע כנגד יסוד, וכן הלאה עד בכורות שכנגד כתר.[דרוש מקור]
בספרות הרבנית > סימנים

בהגדת פסח כתוב: "רבי יהודה היה נותן בהם סימנים: דצ"ך עד"ש באח"ב". פרשנים ניסו להסביר מה פשר הסימנים.
על פי פרשנות מקובלת, המכות מסודרות בסדר של שלוש, כאשר כל שלוש מכות היו בסדר שהוא ביחס לאופן ההתראה, שניים בהתראה, והשלישית בלי התראה, וחוזר חלילה. לדוגמה, על מכות דם וצפרדע התרה משה לפני פרעה ואילו על מכת כינים לא התרה.
על פי פרשנותו של האבן עזרא, דצ"ך הן המכות שנעשו על ידי אהרן, עד"ש על ידי משה מבלי שהשתמש במטה שלו ובאח"ב כאשר הטה אותו לשמים. יש הסבר מקובל לפיו מכות דצ"ך נעשו על ידי אהרן כדי ללמדנו "בור ששתית ממנו אל תזרק בו אבן". היאור הגן על משה כאשר התחבא שם בתור תינוק והקרקע הגנה עליו כאשר טמן בה את המצרי שהרג. לכן כאשר היה צורך להכות ביאור (דם וצפרדע) או באדמה (כנים) עשה זאת אהרן ולא משה.
פרשנות נוספת שמובאת בשם רבי יהודה החסיד היא שמשום שיש מקורות שבהן סדר המכות שונה (כמו בתהילים עח) ״ לפיכך נתן ר' יהודה סימן הללו, להודיע, שסדר הפרשה עיקר״
ראשי התיבות הנ"ל אף שימשו אנטישמים להעללת עלילות דם. המפורסמים שבהם היו הפרנקיסטים, אשר 'העידו' שמשמעות ראשי התיבות היא לא אחרת מ-"דם צריכים כולנו על דרך שעשו באותו איש חכמים בירושלים".
בספרות הרבנית > הכבדת לב פרעה

לפני שאלוהים שלח את משה אל פרעה, אמר לו: "וַאֲנִי אַקְשֶׁה אֶת לֵב פַּרְעֹה". המפרשים נחלקו בהסבר מהותה של הכבדת לב פרעה: הרמב"ם כתב שניטלה ממנו הבחירה החופשית, כעונש על מעשיו הרעים, כדי שימות בחטאו ולא יוכל לשוב בתשובה. אך כמה מחכמי ימי הביניים, אברבנאל ורבי יוסף אלבו, פירשו שהבחירה לא ניטלה ממנו לגמרי, והכבדת ליבו הייתה רק כדי לנטרל את השפעת המכות על החלטותיו.
ראו גם

מטה אהרן
משה רבנו
דם
צפרדע
כינים
ערוב
דבר
שחין
ברד
ארבה
חושך
מכת בכורות
לקריאה נוספת

שמואל א לוינשטם, מסורת יציאת מצרים בהשתלשלותה, הוצאת מאגנס תשמ"ז. פרק רביעי: מכות מצרים (עמ' 25–75), נספחים 1,2 (עמ' 155–163)
ישי רוזן-צבי, ההיסטוריה הסודית של חגי ישראל, כנרת, זמורה - מוציאים לאור, 2023, הפרק "מדרשי מכות מצרים", עמ' 161–172.
וולטר רוהל

וולטר רוהל (בגרמנית: Walter Röhrl; נולד ב־7 במרץ 1947 ברגנסבורג, גרמניה) הוא נהג מרוצים גרמני, פעמיים אלוף העולם בראלי, שנהג עבור פיאט, אופל, לנצ'יה, אאודי פורשה, פורד וב.מ.וו.
קריירה

רוהל גדל כילד הצעיר מבין שלושה ילדים לסתת ברגנסבורג. הוריו נפרדו כשהיה בן עשר ומכאן ואילך גר עם אמו. בגיל 16 החל לעבוד כנהגובמקביל גם החל להחליק בסקי בזמנו הפנוי. רוהל הוזמן להשתתף בראלי הראשון שלו בשנת 1968.
רוהל היה פייבוריט לזכייה באליפות העולם בראלי במהלך שנות השבעים והשמונים וניצח בראלי מונטה קרלו ארבע פעמים עם ארבעה יצרנים שונים. הנווט שלו במשך שנים רבות היה כריסטיאן גייסטדורפר. הוא זכה באליפות של 1980 עם הפיאט 131 אבארת', אם כי האליפות השנייה שלו ב־1982 היא זו שהרשימה רבים. הוא זכה באליפות זו הודות לעקביות שלו עם האופל אסקונה 400 המונעת בהנעה אחורית תוך שהוא עוקף יריבים עם מכוניות עדיפות כמו מישל מוטון שנהגה באאודי קוואטרו עם כפולת ההנעה. בשנה זו הוא גם זכה באליפות אפריקה בראלי. עם זאת, זמן קצר לאחר הזכייה באליפות הוא פוטר מקבוצת אופל על ידי מנהל הקבוצה טוני פול מכיוון שלא אהב להתחרות בראלי בריטניה בו לרוב לא זכה להצלחה. לרוהל היו כבר ויכוחים קשים עם טוני פול על פעילויות פרסום עבור נותן החסות של הקבוצה, חברת הטבק רות'מנס. רוהל, כאדם שלא מעשן, פשוט סירב להצטלם עבור פרסומות של רות'מנס, וטען שהוא התקבל לעבודה כנהג, לא כשחקן, וכי הוא לא רואה שום היגיון בקידום טבק כאדם שלא מעשן.
בשנת 1983 הוא הצטרף ללנצ'יה לנהוג בלנצ'יה 037 החדשה בעלת ההנעה האחורית וסיים את העונה במקום השני כשהוא עוזר ללנצ'יה לזכות באליפות העולם, שהייתה הפעם האחרונה בה מכונית המונעת בשני גלגלים בלבד זכתה באליפות, לפני שבסופו של דבר עבר בשנת 1984 לנהוג ברכב בעל הנעה כפולה, האאודי קוואטרו, רכב המיוצר במדינתו בוואריה.
בשנת 1987 קבע רוהל שיא חדש במירוץ הפייקס פיק בהיותו הנהג הראשון שסיים את 14.42 המיילים (19.99 ק"מ) של מסלול טיפוס ההר בפחות מ־11 דקות. מצויד באאודי ספורט קוואטרו S1 E2 בעלת ה־600 כ"ס, הוא קבע זמן של 10 דקות ו־47.850 שניות כדי להגיע לפסגה על הכביש שבאותה עת היה מכוסה בעיקר בחצץ.
רוהל היה סלקטיבי בבחירת המרוצים בהם השתתף. הוא סירב להשתתף בראלי 1000 האגמים המפורסם בפינלנד מפני שלא אהב את הקפיצות הארוכות, הוא השתתף בראלי בריטניה רק פעם אחת נוספת אחרי 1979 והוא עשה את הראלי השוודי רק פעמיים, אף על פי שסיים במקום השלישי ב־1982. אף על פי שבתקופתו התנהגות זו לא הייתה חריגה, רוהל עדיין רשם 14 ניצחונות באליפות העולם במהלך הקריירה שלו.
רוהל הצליח גם במרוצי מסלול, וכונה "גאון על גלגלים" על ידי ניקי לאודה. במרוץ 24 השעות של נורבורגרינג ב־1992 שלווה בערפל וגשם כבד בלילה, הוא כמעט ולא האט את הקצב, וצפה את הפניות על פי תזמון. המירוץ בכל זאת הופסק למשך שעות.
באיטליה הוא נבחר ל"נהג הראלי של המאה". בצרפת הוא נבחר ל"נהג הראלי של המילניום" בנובמבר 2000. חבר מושבעים של 100 מומחי ספורט מוטורי מרחבי העולם שנפגשו באיטליה בחרו בו כ"נהג הראלי הטוב ביותר אי פעם".
רוהל היה צפוי לחזור להתחרות במירוץ 24 השעות של נורבורגרינג בשנת 2010 עם הפורשה 911 GT3 RS. עם זאת, הוא נאלץ לוותר על האירוע עקב פציעה בגב. זה היה אמור להיות מרוץ 24 השעות הראשון שלו מזה 17 שנה. בשנת 2011 נכנס רוהל להיכל התהילה של הראלי יחד עם האנו מיקולה ובינואר 2019 נכלל בהיכל התהילה של הספורט המוטורי העולמי.
בשנים האחרונות הוא מתפקד כנהג המבחן הבכיר של מכוניות הכביש של פורשה.
תוצאות > 24 השעות של לה מאן

| שנה | קבוצה | נהגים נוספים | מכונית | קטגוריה | הקפות | דירוג כללי | דירוג בקטגוריה |
| --- | --- | --- | --- | --- | --- | --- | --- |
| 1981 | גרמניה פורשה סיסטמס | גרמניה יורגן בארת' | פורשה 944 LM | GTP +3.0 | 323 | 7 | 1 |
| 1993 | גרמניה פורשה לה מאן | ארצות הברית הרלי הייווד גרמניה האנס־יואכים סטאק | פורשה 911 טורבו S LM GT | GT | 79 | לא סיים | לא סיים |
הערות שוליים

↑  Tim Havermans, Walter Röhrl, Love for Porsche - Liebe zu Ihm, ‏1948-03-07 (באנגלית)
1 2 3  Walter Röhrl: The Greatest Driver of the Century, ŠKODA Motorsport, ‏2018-08-07 (באנגלית)
↑   וולטר רוהל, סרטון  באתר יוטיוב
↑  juwra.com | Drivers - Walter Rohrl, www.juwra.com
↑  PPIHC All Time Kings of the Mountain (1916-2019), http://ppihc.org
↑  "The 1983 Rally Rivalry". The Grand Tour. 2018-02-27. נבדק ב-2018-05-23.
↑  A genius on wheels | Saalbach Hinterglemm, www.saalbach.com
↑  Eternally attracted by the Ascona, Opel POST, ‏2017-03-06 (באנגלית)
↑  AUSmotive.com » Injury forces Walter Röhrl out of Nürburgring 24 hour (באנגלית)
↑  New Inductees to Rally Hall of Fame, web.archive.org, ‏2011-04-30
↑  Walter Röhrl inducted into the FIA hall of fame, Porsche Newsroom (באנגלית)
| --- | --- |
בקרת זהויות :  PLWABN: 9810640082205606  GND: 118601873  ISNI: 0000 0000 1390 4720  NKC: jx20120118018  VIAF: 40170999   WorldCat (עם VIAF): 40170999 
הניצחון האחרון של רוהל באליפות העולם בראלי הייתה עם האאודי ספורט קוואטרו S1 E2 בראלי סן רמו ב־1985. המכונית הוצגה בפסטיבל בשנת 2017.
אאודי S1 בפייקס פיק
זאיה ברוקסייד

| --- | --- |

 לידה:  16 באוקטובר 1998 (בת 26) לסטר, הממלכה המאוחדת 
 שם במה:  זאיה ברוקסייד
 שם לידה:  Xia Louise Henderson 
 משקל:  50 ק"ג
 גובה:  1.60 מטרים
 לאום:  אנגליה אנגליה
 קריירה מקצוענית:  16 במאי 2015 – הווה (9 שנים)
 מאמנים:  רובי ברוקסייד דין אולמארק רובי דינמיט WWE Performance Center
 ליגות:  WWE
 
זאיה לואיז הנדרסון (באנגלית: Xia Louise Henderson; נולדה ב-16 באוקטובר 1998), הידועה יותר בשם הבמה שלה, זאיה ברוקסייד היא מתאבקת אנגליה, המופיעה בארגון ההיאבקות WWE כחלק ממחלקת בריטניה של התוכנית NXT, ה-NXT UK. הנדרסון אימצה את שם המשפחה שלה "ברוקסייד" מאביה החורג ואגדת ההיאבקות הבריטית, רובי ברוקסייד. היא מוכרת לרוב מהופעותיה בארגונים World Wonder Ring Stardom ו-All Star Wrestling.
קריירת היאבקות מקצועית > ארגונים עצמאיים (2014–2017)

ברוקסייד התאמנה תחת הדרכתו של אביה החורג, רובי ברוקסייד בנוסף להדרכתם של רובי דינמיט ודין אולמארק. את הופעת הבכורה שלה ערכה בשנת 2014 כמלווה לזירה של מתאבקים.
בשנת 2015, ברוקסייד ערכה את הופעת הבכורה שלה כמתאבקת כאשר היא התחרתה לצד אל ליגרו נגד קיי לי ריי וסמי די בארגון All Star Wrestling. בפברואר 2016, זאיה ערכה את הופעת הבכורה שלה בארגון ההיאבקות הסקוטי, Insane Championship Wrestling, בקרב משולש על אליפות הנשים של ICW נגד קיי לי ריי וכרמל ג'ייקוב, קרב שבו לא הצליחה לזכות בתואר. שלושה חודשים לאחר מכן, היא התחרתה בטורניר של הארגון Empress Pro Wrestling, שבו היא גברה על טוני סטורם בחצי הגמר ועל קיי לי ריי בגמר. ב-26 ביוני 2016, ברוקסייד ניצחה שוב את טוני סטורם והפכה לאלופת הנשים של הארגון Pro Wrestling Ulster.
בשנת 2017, ברוקסייד החלה לעבוד בעבור הארגון היפני Stardom. קרב הבכורה שלה היה שלוש נגד שלוש, שבו קבוצתה ניצחה.
קריירת היאבקות מקצועית > WWE > NXT UK‏ (2018–היום)

ב-30 ביולי 2018, נודע שברוקסייד תהיה אחת מ-32 המשתתפות במסגרת טורניר הנשים לזכר מאי יאנג לשנת 2018. בקרב ששודר ב-26 בספטמבר, ברוקסייד הודחה כבר בסיבוב הראשון, לאחר שנוצחה על ידי איאו שיראי היפנית. ב-21 בנובמבר, ברוקסייד לקחה חלק בטורניר אשר קבע את אלופת הנשים הראשונה של NXT UK, כשכבר בסיבוב הראשון היא הודחה על ידי ריאה ריפלי. ב-28 בנובמבר, ברוקסייד ומילי מקנזי ניצחו בקרב זוגות את צ'ארלי מורגן וקילר קלי. ב-12 בדצמבר, ברוקסייד נוצחה על ידי ג'יני. ב-9 בינואר 2019, ברוקסייד הפסידה לאיילה דאון. ב-27 במרץ, ברוקסייד נוצחה על ידי ריאה ריפלי. ב-12 ביוני, ברוקסייד ואיילה דאון הפסידו בקרב זוגות לג'יני וג'זי גייברט. ב-26 ביוני, ברוקסייד גברה על קילר קלי. ב-17 ביולי, ברוקסייד נוצחה על ידי ג'יני. ב-24 ביולי, ברוקסייד, פייפר ניבן וטוני סטורם הפסידו בקרב שלושה נגד שלושה לג'זי גאברט, ג'יני וקיי לי ריי. ב-7 באוגוסט, ברוקסייד ופייפר ניבן הפסידו בקרב זוגות לג'זי גאברט וג'יני. ב-17 באוקטובר, ברוקסייד גברה על נינה סמואלס. ב-14 בנובמבר, ברוקסייד הפסידה לאלופת הנשים של NXT UK, קיי לי ריי, בקרב שאינו היה על התואר. ב-1 באוקטובר, ברוקסייד הפסידה לג'יני. ב-12 בנובמבר, ברוקסייד ניצחה את נינה סמואלס. ב-10 בדצמבר, ברוקסייד נחלה הפסדה לאיילה דאון. ב-25 בפברואר 2021, ברוקסייד גברה על נינה סמואלס. ב-5 באוגוסט בפרק של התוכנית NXT UK, ברוקסייד נחלה הפסד לבלייר דבנפורט. ב-30 בספטמבר בפרק של התוכנית NXT UK, ברוקסייד הפסידה לדני לונה. ב-2 בדצמבר, ברוקסייד כשלה בניסיונה לזכות באליפות הנשים לאחר שהפסידה לאלופה, מייקו סאטומורה.
חיים אישיים

זאיה היא הבת החורגת של מתאבק העבר הבריטי והמאמן של NXT, רובי ברוקסייד.
ב-7 ביולי 2019, ברוקסייד הייתה מעורבת בתאונת דרכים ביפן, שבה לא היא ולא אף אחד מהנוסעים עימה נפגעו בצורה חמורה, אלא נוצר רק נזק לרכב.
אליפויות והישגים

הישגים בארגון ההיאבקות International Pro Wrestling United Kingdom - IPW:UK
אליפות הנשים של IPW:UK (פעם אחת)
הישגים בארגון ההיאבקות Pro Wrestling Ulster - PWU
אליפות הנשים של PWU (פעם אחת)
הערות שוליים

↑  אשלי ריין, פריסילה קלי וזאיה ברוקסייד מצטרפות לטורניר הנשים לזכר מאי יאנג. האתר הרשמי של ה-WWE.
↑  המתאבקת הבריטית, זאיה ברוקסייד, מצטרפת לטורניר הנשים לזכר מאי יאנג. האתר הרשמי של Sky Sports.
↑  כוכבת NXT UK, זאיה ברוקסייד, הייתה מעורבת בתאונת דרכים
יסעור מצוי

| יסעור מצוי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
משפחה:: יסעוריים
סוג:: יסעור
מין:: יסעור מצוי
שם מדעי
 Puffinus yelkouan ‏Acerbi, 1827

יסעור מצוי או יסעור ים תיכוני (שם מדעי: Puffinus yelkouan) הוא עוף ים השייך למשפחת היסעוריים. הוא דומה מאוד למין יסעור אטלנטי.
מאפיינים

אורכו של היסעור 30–38 ס"מ, מוטת כנפיו 76–89 ס"מ. משקלו הממוצע 190 גרם אולם משקלו משתנה לפי העונה. הוא בעל נוצות אפורות-סגולות עם עין גדולה לבנה ומקור צהוב בעל בליטה המסננת מי מלח. בניגוד לרוב העופות היסעור מסוגל להריח ממרחקים הוא דואה על הרוחות של הים הפתוח ולא נוחת במשך חודשים רבים. הוא מסוגל לשחות ולצלול לעומק של כמה מטרים מתחת למים.
היסעורים ניזונים מדגים ומדיונונים שעולים על פני המים. היסעור נוחת ומקנן על צוקים שונים לחופי הים התיכון ולעיתים גם לחופי האוקיינוס האטלנטי. היסעור חולף שכיח בישראל אך חורף נדיר.
הערות שוליים

↑  יסעור מצוי באתר הרשימה האדומה של IUCN
↑  יסעור מצוי, באתר הצפרות הישראלי
לוקומוטיב מוסקבה (רוגבי)

| --- | --- |

 מידע כללי
 תאריך ייסוד:  12 בינואר 1936
 מאמן:  איגור אובצ'יניקוב
 ליגה:  אליפות רוסיה ברוגבי
 http://www.rclocomotive.ru
מועדון הרוגבי "לוקומוטיב" מוסקבה (ברוסית: Регбийный клуб «Локомотив» Москва) הוא מועדון רוגבי מקצועני מהעיר מוסקבה המתמודד באליפות רוסיה ברוגבי.
הקבוצה פעילה מאוד בתחום הרוגבי ליג (13 שחקנים) וזכתה במספר אליפויות לאומיות.
הקבוצה נחשבת לחזקה ביותר בתחום הרוגבי ליג ברוסיה, לאחר שזכתה במירב תוארי הגביע ובמספר רב של אליפויות לאומיות.
משנת 2010 פועלת גם מחלקה של לוקומוטיב בתחום רוגבי-7 ומשנת 2014 פועל בית הספר לרוגבי לילדים.
מרכז האימונים נמצא באצטדיון צ'רקיזובו, סמוך ל-RZD ארנה.
תארים

אליפות מוסקבה: 1936
אליפות ברית המועצות: 1983
אליפות רוסיה ברוגבי ליג: 1982,1993, 2000, 2002, 2003, 2004, 2005, 2006, 2007, 2008, 2009, 2014
גביע רוסיה ברוגבי ליג: 1995, 1999, 2000, 2002, 2003, 2004, 2005, 2006, 2007, 2008
להקת בריוזקה

בריוזקה (ברוסית: Берёзка; מילולית: שדר; שם מלא: האנסמבל הכוראוגרפי הממלכתי) הוא אנסמבל כוראוגרפי של ריקוד רוסי, שהוקם ב-1948. מייסדת האנסמבל והמנהלת הייתה נדז'דה נדז'דינה,ממוצא יהודי. הלהקה מתוחזקת כל ידי המנהל לענייני נשיא רוסיה.
היסטוריה

במהלך העשור הראשון, הופיעו בבריוזקה בוגרות בית הספר הכוריאוגרפי במוסקבה. הריקודים הפופולריים ביותר באותה תקופה היו ריקודי המעגל:"בריוזקה"- The Birch Tree הברבור הקטן וסצנות הז'אנר ספינר, סופת שלג, ו וקוודריל של מיידן. את הריקודים ליוותה תזמורת של כלי נגינה עממיים. תוכניות הלהקה כללו ריקודי מעגל של נשים, מיניאטורות ריקודים לירית, ריקודים נמרצים וריקודים קומיים, המתעדים בתמונות כוריאוגרפיות פואטיות את חיי היומיום והטקסים של התקופה הרוסית של פעם. הריקודים התבססו לעיתים קרובות על ניגונים עממיים ושירים, והיו מלווים לעיתים קרובות בשירת המקהלה של הרקדנים. העושר הבלתי נדלה של פולקלור הריקוד הרוסי, כמו גם הרצון של הכוריאוגרפית לשקף את הזמנים המודרניים בריקודים, יצר את הצורך להוסיף קבוצה גברית לאנסמבל (1959). היצירות הראשונות של האנסמבל המעורב היו הסצנות הכוריאוגרפיות, קרובטל, שרובטידה, ביריד הסתיו, ומוסקבה פולקה. הריקודים של קבוצת הגברים היו בעיקר הומוריסטיים. מאוחר יותר השתנה הרפרטואר של הלהקה והריקודים התבססו על שירים עממיים של מלחינים סובייטים ("בערבים על הנהר" של מוקרוזוב ואחרים), כמו "מפגש שחר" (שהתבסס על הלחן של שירים מהפכניים) ועוד. בסיוריה בברית המועצות, הלהקה התאפיינה באמנות מחול גבוהה והפיצה מוזיקה עממית רוסית וריקודים. בריוזקה ידועה בעולם כולו. היא הופיעה בלמעלה מ-200 מדינות זרות, והופעותיה תוארו כ"חג של חסד, שירה, נוער ויופי".
מאפייני הריקוד

באנסמבל ישנם יותר מ-100 חברים. מה שמאפיין את הלהקה יותר מכל הוא הצעד הצף המפורסם שלה. הרקדנים רקדו כבר למעלה 47,000 קילומטרים. מרחק ארוך יותר מקוטר כדור הארץ!כל קונצרט מתחיל בריקוד מעגלי, שנקרא ח'ורובוד, שבו מבצעים את צעד ההזזה. מה שכל כך מיוחד בשלב הזה הוא שבקושי ניתן לראות שהרקדנים זזים .הם נראה עומדים דוממים בזמן שהבמה שמתחת להם נעה. אפילו החצאיות שלובשות הרקדניות לא נראות כאילו הן רועדות. הצעד נוצר על ידי מייסדת הלהקה עצמה. היופי המופלא של הרקדנים מסייע לשמור על קהלים ברחבי העולם. האנסמבל המקורי, שנוסד ב-1948, היה כולו נשי, כפי שניסחה זאת המיסדת נאדז'דה נאדז'דינה, "הדימוי הפואטי של נערה רוסייה נמצא במרכז כל עבודתנו, לא משנה אם זהו ריקוד עליז או לירי". אף על פי שהאנסמבל מכיל כעת גם גברים, הדמויות והמבצעות העיקריות הן עדיין בנות - יפות חינניות, נשיות.
טרי קרוז

| --- | --- |

טרי קרוז בכנס "קומיק-קון" בסן דייגו, יולי 2017
 לידה:  30 ביולי 1968 (בן 56) מישיגן, ארצות הברית
 שם לידה:  Terry Alan Crews 
 מדינה:  ארצות הברית 
 תקופת הפעילות:  1991 1999 – 1997 (קריירת פוטבול) 1999–הווה (משחק)
 מקום לימודים:  Flint Southwestern Academy  אוניברסיטת מערב מישיגן  מרכז אינטרלוכן לאמנויות 
 מספר צאצאים:  5 
 http://www.terrycrews.com
 פרופיל ב-IMDb
 
טרנס אלן "טרי" קרוז (באנגלית: Terrence Alan "Terry" Crews; נולד ב-30 ביולי 1968) הוא שחקן אמריקאי, קומיקאי ושחקן NFL לשעבר. קרוז נודע בתפקיד ג'וליוס בקומדיית המצבים "כולם שונאים את כריס", וכן בתפקיד השוטר טרי ג'פורדס בקומדיית המשטרה "ברוקלין תשע-תשע".
ביוגרפיה

קרוז נולד בפלינט שבמישיגן לטרי ופטרישיה קרוז. קיבל מלגה ללימודים במרכז לאומנויות Interlochen שבמישיגן ולאחר מכן זכה למלגת ספורט והצטיינות באומנות ללימודים באוניברסיטת מערב מישיגן. קרוז היה חלק מרכזי בקבוצת הפוטבול באוניברסיטה. קרוז נבחר בסיבוב ה-11 בדראפט ה-NFL של שנת 1991 על ידי הלוס אנג'לס ראמס. במהלך הקריירה שלו שיחק קרוז כשחקן הגנה בקבוצות ה-NFL סנט לואיס ראמס, סן דייגו צ'רג'רס ווושינגטון רדסקינס.
קרוז נשוי לרבקה קינג-קרוז. לזוג ארבע בנות ובן.